Koulutus M01: Tuki ammatilliseen koulutukseen ja pätevyyden hankkimiseen

|  |
| --- |
| Tuki ammatillista koulutusta ja taitojen hankkimista koskeville toimille (koodi 1.1) |
| Kuvaus: Toimenpiteessä toteutetaan koulutushankkeita, jotka parantavat maaseutuyrittämiseen ja sen uudistamiseen ja kilpailukykyyn liittyvää ammattitaitoa ja osaamista. Hankkeilla lisätään alueen viljelijöiden ja muiden yrittäjien, yhdistystoimijoiden sekä asukkaiden tietämystä ja valmiutta ympäristön ja vesistöjen tilan parantamiseen ja yhteistyöhön.  Koulutushankkeille helpotetaan eri tavoin tieteellisen tiedon, innovaatioiden ja muun osaamisen saattamista viljelijöiden, metsänomistajien, elintarvikealalla toimivien henkilöiden ja pk-yritysten (Annex 1) ja muiden maaseudun pienyrittäjien ja toimijoiden käyttöön.  Toimenpiteen kohderyhmänä ovat maa- ja metsätalousalalla toimivat henkilöt/yrittäjät sekä elintarvikealoilla toimivat henkilöt/pk-yritykset sekä maaseutualueilla toimivat pienyritykset ja yhdistykset sekä maaseudun asukkaat.  Toteutettavat hankkeet koostuvat opiskelijaryhmille tarjottavasta koulutuksesta. Koulutusta voidaan toteuttaa perinteisten koulutuskurssien lisäksi esimerkiksi verkkokoulutuksena, työpajoina, valmennuksena, esittelytoimina/demonstraationa sekä enintään päivän kestävinä tila- ja yritysvierailuina.  Toimenpiteen tavoitteena on lisätä mm. maaseutuyritysten johtamiseen ja kehittämiseen, markkinointiin, ympäristöön, vesienhoitoon ja energiatehokkuuteen liittyvää osaamista ja omaehtoista ammattiosaamisen ajan tasalla pitämistä sekä tietopohjan vahvistamista.  Näin luodaan edellytyksiä uusien liiketoiminta-alueiden ja innovatiivisen yritystoiminnan kehittymiselle ja yritysten kilpailukyvylle ja kannattavuuden paranemiselle. |
| Mitä:  Koulutushankkeissa tukikelpoisia kustannuksia ovat koulutusten järjestämisestä aiheutuvat  kustannukset.  Tukea voidaan myöntää seuraaviin kehittämishankkeen toteuttamisesta aiheutuviin kohtuullisiin  kustannuksiin:   * palkka- ja palkkiokustannuksiin; * matkakustannuksiin; * ostopalveluiden hankintaan; * tilavuokrakustannuksiin; * materiaali- ja muihin toteutuksen kannalta välttämättömiin kustannuksiin   Tuki voidaan myöntää välillisten yleiskustannusten osalta prosenttimääräisenä korvauksena tai tositeperusteisesti. Tuki voi kattaa hankkeisiin liittyvät pienhankinnat. |
| Kenelle:  Tukea koulutushankkeeseen voivat hakea julkisoikeudelliset ja yksityisoikeudelliset koulutusta tarjoavat yhteisöt, kuten oppilaitokset, kunnat, yhdistykset, järjestöt ja osuuskunnat. |
| Tukitaso:  Ns. yleishyödylliseen koulutukseen, jolla ei anneta etuja tietyille yrityksille tai joka ei suoraan hyödytä vain yhden toimialan toimijoita, voidaan julkista tukea myöntää 90 % hyväksyttävistä kustannuksista. Tällaisen koulutuksen ei nähdä sisältävän valtiontukea.  Jos koulutuksen kohderyhmänä on rajattu toimijajoukko tai toimiala, tuki myönnetään valtiontukisääntöjä noudattaen seuraavasti:  Koulutukseen, joka kohdistuu maatalouden alkutuotannon tai maataloustuotteiden jalostuksen tai kaupan pitämisen alalla toimiville pienille ja keskisuurille yrityksille (Annex 1), tukea myönnetään muu julkinen rahoitus mukaan lukien 90 prosenttia hyväksyttävistä kustannuksista.  Koulutukseen, joka kohdistuu metsätalousalan pienyrityksille, tukea myönnetään muu julkinen rahoitus mukaan lukien 90 prosenttia hyväksyttävistä kustannuksista.  Koulutukseen, joka kohdistuu muille maaseudun pienyrityksille, tukea myönnetään muu julkinen rahoitus mukaan lukien 70 prosenttia hyväksyttävistä kustannuksista.  Kun koulutuksen kohderyhmänä on rajattu joukkoon muita yrityksiä kuin maa- ja metsätalousyrityksiä, tuki voidaan myöntää yritysryhmälle niin, että tuki kohdennetaan vähämerkityksisenä tukena osallistujayrityksille. Tukea voidaan myöntää muu julkinen rahoitus mukaan lukien enintään 75 prosenttia hyväksyttävistä kustannuksista. |
| Ehdot ja kriteerit:  Koulutushankkeen toteuttajan on oltava koulutuksen laatuun, sisältöön ja laajuuteen nähden ammattitaitoinen kouluttaja. Koulutusta tarjoavilla tahoilla tulee olla tarvittava pätevyys ja asianomaiset valmiudet ja henkilöstölle on tarjottava säännöllisesti koulutusta näiden tehtävien hoitamiseen.  Koulutushankkeen vastaavan toteuttajan (tuen saajan) tulee varmistua pätevästä henkilöstöstä. Tuensaajan on tarvittaessa voitava osoittaa, että hankkeessa työskentelevillä on hankkeen toteuttamisen kannalta tarvittava koulutus tai osaaminen. Henkilöstön riittävä pätevyys voidaan osoittaa käytännön kautta saavutetulla ja/tai osoitetulla ammattipätevyydellä tai soveltuvalla tutkintotodistuksella.  Toimenpiteessä ei tueta ammattiin tai tutkintoon johtavaa koulutusta, yleissivistävää koulutusta tai muiden rahastojen toimenpitein toteutettavaa koulutusta.  Koulutukseen voi sisältyä maa- tai metsätilavierailuja tai yritysvierailuja. Tila- tai yritysvierailuilla keskiössä ovat uudet menetelmät tai teknologiat esim. maa- tai metsätaloudessa, tilojen monialaisuus, lyhyet jakeluketjut, uusien yritysmahdollisuuksien ja tekniikoiden kehittäminen ja metsien kestävän käytön parantaminen. Vierailujen ja tila- tai yrityskäyntien osuus voi muodostaa enintään puolet koulutuksesta. |
| Toimi näin:  Koulutushankkeeseen voit hakea tukea alueesi ELY-keskuksesta tai Leader-ryhmästä.  Yhteystiedot löydät täältä: <http://www.mavi.fi/fi/tietoa-meista/Sivut/kumppanihaku.aspx> |
| Sähköinen asiointipalvelu: (linkki mahdolliseen sähköiseen hakulomakkeeseen tai asiointipalveluun)  <http://hyrra.mavi.fi/login.html> |
| Katso myös:  Laki maaseudun kehittämisen tukemisesta:  <http://finlex.fi/fi/laki/ajantasa/2014/20140028>  Hanketoimintaa ohjaava valtioneuvoston asetus:  <http://finlex.fi/fi/laki/ajantasa/2014/20141174> |
| [www.maaseutu.fi](http://www.maaseutu.fi)  <http://www.mavi.fi/fi/tuet-ja-palvelut/hanketoimija/Sivut/maaseudun_hanketuet.aspx> |